हेडन ने भज्जी और अश्विन की तुलना गेंदबाजी आक्रमण में उन्हें मिले साथ को लेकर किया. उन्होंने आगे कहा, "अश्विन को हरभजन की तरह आक्रामक होने की जरूरत भी नहीं. हमारे समय के मुकाबले मौजूदा टीम में तेज गेंदबाजों से बेहतर साथ मिलने से उनकी भूमिका अच्छी तरह से परिभाषित है. टीम में भुवनेश्वर कुमार, मोहम्मद शमी, ईशांत शर्मा, उमेश यादव और जसप्रीत बुमराह जैसे तेज गेंदबाज हैं. इनके अलावा जडेजा टीम के दूसरे स्पिनर हैं. इसलिये अश्विन अपनी भूमिका सफलता पूर्वक निभा रहे हैं."